The Spy Who Came in from the Cold (film)
The Spy Who Came in from the Cold () je britanski crno-bijeli igrani film snimljen 1965. godine u režiji Martina Ritta. Predstavlja ekranizaciju istoimenog, odnosno prvu ekranizaciju proze Johna le Carréa. Protagonist, čiji lik tumači Richard Burton, je Alex Leamas, britanski obavještajac koji je zbog sklonosti alkoholu degradiran u službi te koji, uz pomoć komunističke simpatizerke Nan Perry (koju tumači Claire Bloom) kao prebjeg odlazi u Istočnu Njemačku. Radnja prikazuje kako je njegov bijeg, u stvari, dio plana da se podmetnutim dokazima kompromitira i eleminira Hans-Dieter Mundt (čiji lik tumači Peter van Eyck), beskrupulozni, ali efikasni šef istočnonjemačke tajne službe.

The Spy Who Came in from the Cold se (uz izuzetak imena lika Nan Perry, koji je zamijenjen zato što se smatralo da bi originalna Liz Gold gledatelje mogla previše asocirati na Burtonovu suprugu Elizabeth Taylor) se vjerno držao književnog predloška. To se prije svega odnosilo na nimalo glamurozan prikaz obavještajne djelatnosti, potpuno različit od tada popularnih filmova o Jamesu Bondu, ali i to kako zapadne obavještajne službe u svojim metodama pokazuju istu onakvu bezobzirnost i amoralnost kao istočne, a što je predstavljalo presedan za tada još aktualni Hladni rat. Usprkos toga, kao i izuzetno pesimistične završnice, The Spy je postigao ne samo veliku gledanost, nego i dobio niz prestižnih nagrada.

Uloge

 Richard Burton ... Alec Leamas
 Claire Bloom ... Nan Perry
 Oskar Werner ... Fiedler
 Sam Wanamaker ... Peters
 George Voskovec ... Istočnonjemački branitelj
 Rupert Davies ... George Smiley
 Cyril Cusack ... Control
 Peter van Eyck ... Hans-Dieter Mundt
 Michael Hordern ... Ashe
 Robert Hardy ... Dick Carlton
 Bernard Lee ... Patmore
 Beatrix Lehmann ... Predsjednik suda
 Esmond Knight ... Stari sudac
 Tom Stern ... CIA Agent
 Niall MacGinnis ... Stražar na njemačkoj kontrolnoj točki
 Scott Finch ... Njemački vodič
 Anne Blake ... Miss Crail 
 George Mikell ... Stražar na njemačkoj kontrolnoj točki 
 Richard Marner ... Kapetan Vopoa
 Warren Mitchell ... Mr. Zanfrello 
 Steve Plytas ... Istočnonjemački sudac

Izvori

Vanjske veze
 
 
 
 
 
 Criterion Collection Blu-ray review
 Criterion Collection DVD review

Britanski filmovi
Dramski filmovi
Špijunski filmovi
Filmovi o Hladnom ratu
Authority control 2